Poštovani,

U nastavku na raniju informaciju o Pozivu za prijavljivanje metora u Mrežu mentora, Hrvatska agencija za malo gospodarstvo, inovacije i investicije (**HAMAG-BICRO**) u sklopu projekta „Razvoj mreže poduzetničkih potpornih institucija (PPI) putem Hrvatske agencije za malo gospodarstvo, inovacije i investicije (HAMAG-BICRO) – Faza 2“ ([BOND 2](https://bond-hrvatska.hr/)) poziva **potencijalne poduzetnike, poduzetnike početnike kao i poduzetnike u fazi rasta i razvoja** da se prijave za **besplatnu** **uslugu mentorstva** odnosno uključivanje u mrežu mentora. Ovo je prva mreža ovakve vrste koja povezuje stručnjake raznih profila na razini cijele Republike Hrvatske, a koji će biti na raspolaganju kao **mentori poduzetnicima u pokretanju i razvoju poslovanja**.

**Tko se može prijaviti?**

Korisnici koji će sudjelovati u procesu testiranja mentorskih usluga mogu biti **pravne osobe** definirane kao **mikro i mali poduzetnici sa sjedištem na području Republike Hrvatske** ili **fizičke osobe** **s** namjerom osnivanja mikro ili malog poduzeća sa sjedištem u Republici Hrvatskoj.

**Područje mentoriranja i vrste mentorskih usluga**

Mentorska mreža sastoji se od **mentora savjetnika** i **mentora za razvoj poslovanja**, okupljenih oko jednog [područja poslovne stručnosti](https://bond-hrvatska.hr/wp-content/uploads/2023/01/Podrucja-poslovne-strucnosti.pdf) ili [sektora gospodarske djelatnosti](https://bond-hrvatska.hr/wp-content/uploads/2023/01/Sektori-gospodarske-djelatnosti.pdf).

Mentori će usluge mentoriranja poduzetnika pružati **kroz mrežu poduzetničkih potpornih institucija** (PPI), koje su članice Mreže BOND. Riječ je o razvojnim agencijama, poduzetničkim centrima ili akceleratorima, poslovnim inkubatorima, tehnološkim parkovima, centrima kompetencija.

**Kako se poduzetnici mogu prijaviti?**

Pozivamo potencijalne poduzetnike, poduzetnike početnike kao i poduzetnike u fazi rasta i razvoja da se prijave za uslugu mentorstva putem [***prijavnog obrasca***](https://hamagbicro.hr/wp-content/uploads/2023/04/Prijavni-obrazac-za-poduzetnike.doc) [poduzetničkoj potpornoj instituciji (PPI-ju) na području svoje županije](https://hamagbicro.hr/wp-content/uploads/2023/05/Popis-poduzetnickih-potpornih-institucija.pdf) koja sudjeluje u mentorskom procesu kao dio mentorskog tima*.* Ova je usluga za poduzetnike **besplatna**.  
  
**Testiranje procesa mentoriranja**  
  
*Mentoriranje*  je termin savjetovanja koje mentor pruža korisniku u trajanju od 60 minuta.

Poduzetnici se prijavljuju za uslugu mentorstva na način da **popune prijavni obrazac** i **dostave ga poduzetničko potpornoj instituciji (PPI-ju) na području svoje županije** (popis u privitku; niže sam izvukla za SDŽ). PPI zatim odabire do 3 mentora koja najbolje odgovaraju potrebama poduzetnika, povezuje korisnika i mentora elektroničkim putem te razmjenjuje kontakt podatke. Korisnik i mentor samostalno dogovaraju termin sastanka u vrijeme i na mjestu na kojem im odgovara. Mjesto održavanja mentoriranja može biti uživo ili online. Detaljnije o koracima prijave možete pročitati putem [linka](https://hamagbicro.hr/poduzetnici-prijavite-se-za-besplatne-savjete-mreze-mentora-u-okviru-projekta-bond-2/).

Tijekom procesa testiranja mentorske mreže, poduzetnik može provesti najviše 30 sati mentoriranja s 1 ili više mentora.

|  |  |  |  |  |
| --- | --- | --- | --- | --- |
| E.C.H.R. d.o.o. | **SPLITSKO-DALMATINSKA ŽUPANIJA** | Matice hrvatske 15, 21000 Split | [info@echr.hr](mailto:info@echr.hr) | [www.echr.hr](http://www.echr.hr) |
| Javna ustanova Makarska razvojna agencija MARA | **SPLITSKO-DALMATINSKA ŽUPANIJA** | Franjevački put 2, 21300 Makarska | [info@mara-makarska.hr](mailto:info@mara-makarska.hr) | [www.mara-makarska.hr](http://www.mara-makarska.hr) |
| Poduzetnički akcelerator Split d.o.o. | **SPLITSKO-DALMATINSKA ŽUPANIJA** | Hrvatske mornarice 1H, 21000 Split | [boris.pekic@uhy.hr](mailto:boris.pekic@uhy.hr) | [www.stechaccelerator.com](http://www.stechaccelerator.com) |
| Poduzetnički centar Scala d.o.o. | **SPLITSKO-DALMATINSKA ŽUPANIJA** | Smiljanićeva 2, 21000 Split | [pc@scala.hr](mailto:pc@scala.hr) | [www.scala.hr](http://www.scala.hr) |
| Poduzetnički centar Zovnica d.o.o. | **SPLITSKO-DALMATINSKA ŽUPANIJA** | Kralja Zvonimira 12, Imotski 21260 | [info@zovnica-imota.hr](mailto:info@zovnica-imota.hr) | [www.pcz-imotski.hr](http://www.pcz-imotski.hr) |

Uspostavom mreže mentora stvorena je **jedinstvena nacionalna mreža u Hrvatskoj** kao jedna od usluga za poduzetnike u okviru projekta BOND 2. Time je svim postojećim te budućim poduzetnicima osiguran ravnomjeran pristup poslovnim znanjima, vještinama i informacijama ključnim za rast i razvoj poslovanja.

Za bilo kakva pitanja ili nedoumice stojim na raspolaganju.

Srdačno,

**Ina Despotović**

**HAMAG-BICRO Ispostava Splitsko-dalmatinske županije**

***HAMAG-BICRO* *Branch Office Split – Dalmatia County***

Obala Ante Trumbića 4, 21 000 Split

M: +385 99 819 4539 |E:  [ina.despotovic@hamagbicro.hr](mailto:ina.despotovic@hamagbicro.hr)

HB_logo

**Hrvatska agencija za malo gospodarstvo, inovacije i investicije**

***Croatian Agency for SMEs, Innovation and Investments***  
Ksaver 208, 10000 Zagreb

[www.hamagbicro.hr](http://www.hamagbicro.hr/)